Творы народных мастакоў Беларусі Міхаіла Савіцкага і Гаўрылы Вашчанкі, заслужаных дзеячаў мастацтваў нашай краіны, а таксама мастакоў з Расіі і Украіны… Выстава жывапісу, прысвечаная 30-годдзю катастрофы на Чарнобыльскай АЭС, працуе ў гомельскай Карціннай галерэі Гаўрылы Вашчанкі. Арганізатарамі падзеі выступілі Нацыянальны цэнтр сучасных мастацтваў сумесна з Нацыянальным мастацкім музеем краіны, Беларускім саюзам мастакоў і Беларускай дзяржаўнай акадэміяй мастацтваў. А 26 красавіка экспазіцыя адзін дзень будзе дзейнічаць у ельскім Гарадскім доме культуры “Колас”.